Public procurement notice: Contract Award Notice
Published: 2025-11-11
Contract type: Works
Procedure: Open procedure
CPV classification: 45210000: Building construction work
Estimated value: 26651597.53 RON
Award criteria: price, quality

Technical requirements: Obiectivul general îl constituie reducerea riscului seismic cu prioritate la imobile cu destinația de locuințe multietajate și la spațiile cu altă destinație decât cea de locuință, încadrate prin raport de expertiză tehnică în clasa I sau II de risc seismic, prin execuția de lucrări de intervenție în vederea protejării vieții oamenilor, a bunurilor acestora, a societății și a mediului înconjurător
Obiectivul specific, în urma consolidării construcției, îl reprezintă sporirea rigidității locale și generale a structurii, ceea ce va conduce la îmbunătățirea comportării acesteia atât în cazul acțiunilor seismice, cât și a celor gravitaționale. Scopul acestor lucrări este cel de consolidare și aducerea la parametrii de funcționare a unui imobil de locuințe colective sau de interes public. 
Clădirile consolidate, în baza contractului de lucrări ce va fi încheiat, vor fi predate proprietarilor/beneficiarilor/administratorilor acestora, în scopul folosinței de către utilizatori și colectivități.
Pentru obiectivul de investiții sus menționat, a fost depusă, în cadrul Programului naţional de consolidare a clădirilor cu risc seismic ridicat - Subprogramul Proiectarea şi execuţia lucrărilor de intervenţii pentru clădirile cu destinația principală de locuință, cererea de finanțare înregistrată cu Nr. MDLPA CCRS – 1188/19.04.2024. Ulterior, obiectivul de investiții a fost aprobat pe Lista sinteză, la poz. 39, conform Anexei nr.1 la OMDLPA nr.3907/18.10.2024 (completează și înlocuiește Anexa nr.1 la OMDLPA nr.338/2023, cu modificările și completările ulterioare).
Imobilul este situat în intravilanul orașului București pe Bulevardul Nicolae Bălcescu nr.32-34, Sector 1, București, amplasată pe un teren cu suprafața de 785 mp, cu proprietate de locuință. Conform informațiilor cuprinse în planul topografic scara 1:500, este o construcție compusă din două corpuri de clădire legate la nivelul subsolului, printr-o scară principală decalată la jumatate de nivel, care este comună, cu regim de înălțime S+P+9E. Etajele au funcțiune de locuință. La parter sunt dispuse două spații cu altă destinație. Blocul deține 41 de apartamente, aflate în proprietate privată, persoane fizice și 2 spații cu altă destinație, aflate în proprietate privată, persoane juridice. 
Forma în plan a construcției este neregulată aproape de forma unui trapez, cu fațada principală aliniată la Bd. N. Balcescu.
Imobilul nu se află pe Lista Monumentelor istorice actualizată în anul 2015, însă conform PUG al Municipiului București, amplasamentul imobilului este inclus în subzona nucleului central comercial și de afaceri – CP4, iar PUZ – Zone Construite Protejate amplasează imobilul în Zona Protejată 04a – Bulevardul modernist Magheru subzona Cp1b axa structural fundamentală a orașului, ansamblu unicat pentru arhitectura și cultura românească interbelică, având grad de protecție maxim – se protejează valorile arhitectural – urbanistice, istorice și de mediu natural în ansamblul lor. 
Imobilul situat în Bulevardul Nicolae Bălcescu nr.32-34, sector 1 care face obiectul achiziției de lucrări, este inclus în Bugetul provizoriu A.M.C.C.R.S., pe anul 2025, conform Program de investiții publice pe grupe de investiții și surse de finanțare pe anul 2025 al Administrației Municipale pentru Consolidarea Clădirilor cu Risc Seismic, 71.01.01 Construcţii / imobil Bd. Nicolae Bălcescu nr.32 34, sector 1.
Număr zile până la care se pot solicita clarificări înainte de data limită de depunere a ofertelor: 18.
Termenul limită la care autoritatea contractantă va răspunde în mod clar și complet tuturor solicitărilor de clarificare/informațiilor suplimentare este a 11-a zi anterior datei limită de depunere a ofertelor.
Bulevardul Nicolae Bălcescu nr. 32-34, sector 1, București
Punctajul se acorda astfel: a) Pentru cel mai scazut dintre preturi se acorda punctajul maxim alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim ofertat / Pret n) x punctaj maxim alocat.
Pentru implicarea ca manager de proiect în minim 1 (unu) contracte similare de execuție lucrări având ca obiect o construcție (restaurare/ consolidare/ consolidare și extindere/ modificare/ reparație), în care să fi avut atribuții de Manager de Proiect coordonator al echipei Antreprenorului – Pep=0 puncte. 
•	Pentru implicarea ca manager de proiect în 2 (două) contracte similare de execuție lucrări având ca obiect o clădire (restaurare/consolidare/consolidare și extindere/ modificare/ reparație), în care să fi avut atribuții de Manager de Proiect coordonator al echipei Antreprenorului - Pep=5 puncte 
•	Pentru implicarea ca manager de proiect în 3 (trei) contracte similare de execuție lucrări având ca obiect o construcție ( restaurare/ consolidare/ consolidare și extindere/ modificare/ reparație), în care să fi avut atribuții de Manager de Proiect coordonator al echipei Antreprenorului - Pep=10 puncte 
•	Pentru implicarea ca manager de proiect în mai mult de 3 (trei) contracte similare de execuție lucrări având ca obiect o construcție ( restaurare/ consolidare/ consolidare și extindere/ modificare/ reparație), în care să fi avut atribuții de Manager de Proiect coordonator al echipei Antreprenorului - Pep=15 puncte 
Documente care să probeze experiența specifică solicitată sunt documentele care atestă implicarea expertului propus în funcția de manager de proiect, cum ar fi: Curriculum vitae, recomandări, decizii de numire, procese verbale de recepție la terminarea lucrărilor, procese verbale de recepție finală.
Punctajul se acordă astfel:
Pg= ( G ofertant / G max) x 15 puncte
•G max este durata de garanție cea mai mare, din ofertele considerate admisibile ,și conforme din punct de vedere tehnic și i se va acorda maximul de puncte, respectiv- 15 puncte;
•G ofertant este durata de garanție a ofertei evaluate;
Durata minimă acceptată este de 36 luni, sub care oferta va fi considerată neconformă, iar durata maximă este de 60 luni. Peste durata maximă de 60 luni, oferta nu va fi punctată suplimentar.


Award value: 26651597.53
Number of bids: 1